Държавен вестник, бр. 99, 2011 г., стр. 99

БРОЙ  99	
Д Ъ Р Ж А В Е Н  В Е С Т Н И К 	
СТР.  99  
ПОСТАНОВЛЕНИЕ № 335 
ОТ 8 ДЕКЕМВРИ 2011 Г.
за предоставяне на допълнителни средства 
от централния бюджет по бюджета на Ми­
нистерството на отбраната за 2011 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Министърът на финансите да пре­
достави от централния бюджет допълнителни 
средства в размер 4 000 000 лв. по бюджета 
на Министерството на отбраната за 2011 г. 
за дължими плащания към „ТЕРЕМ“ – ЕАД, 
за извършен ремонт на руски военни кораби 
във връзка с изпълнението на междупра­
вителствените договорености за погасяване 
на финансовите задължения по дълга на 
Министерството на отбраната на Република 
България към Министерството на отбраната 
на Руската федерация.
Чл. 2. Министърът на финансите по предло­
жение на министъра на отбраната да извърши 
налагащите се от чл. 1 промени по съответ­
ните бюджети при условията и по реда на 
§ 22, ал. 11 от преходните и заключителните 
разпоредби на Закона за държавния бюджет 
на Република България за 2011 г. на базата на 
фактически извършените погашения.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението 
се възлага на министъра на финансите и на 
министъра на отбраната.
§ 3. Постановлението влиза в сила от деня 
на обнародването му в „Държавен вестник“. 
За министър-председател: 
Цветан Цветанов
За главен секретар на Министерския съвет: 
Галина Маринска
13075
ПОСТАНОВЛЕНИЕ № 336
ОТ 8 ДЕКЕМВРИ 2011 Г.
за изменение и допълнение на Устройствения 
правилник на Министерството на здравео­
пазването, приет с Постановление № 256 на 
Министерския съвет от 2009 г. (обн., ДВ, бр. 88 
от 2009 г.; изм. и доп., бр. 98 от 2009 г., бр. 55 
от 2010 г. и бр. 5, 38 и 59 от 2011 г.)
МИНИСТЕРСКИЯТ СЪВЕТ
П О С Т А Н О В И :
Параграф единствен. В чл. 31 се правят 
следните изменения и допълнения:
1. В т. 3 думите „и поддържа регистри“ 
се заличават.
2. В т. 10 думите „Комисията по Позитив­
ния лекарствен списък, Комисията по цените 
на лекарствените продукти“ и запетаята след 
тях се заличават.
3. Tочки 11 и 12 се изменят така:
„11. обезпечава дейността на Комисията 
по цени и реимбурсиране;
12. изготвя икономически анализи, свърза­
ни с лекарствените продукти и медицинските 
изделия;“.
4. В т. 17 накрая се добавя „в областта 
на лекарствените продукти и медицинските 
изделия“. 
5. Точка 21 се отменя.
За министър-председател: 
Цветан Цветанов
За главен секретар на Министерския съвет: 
Галина Маринска
13076
ПОСТАНОВЛЕНИЕ № 337 
ОТ 8 ДЕКЕМВРИ 2011 Г.
за предоставяне на допълнителни бюджетни 
кредити по бюджета на Министерството на 
вътрешните работи за 2011 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Предоставя допълнителни бю­
джетни кредити в размер 6,5 млн. лв. по 
бюджета на Министерството на вътрешните 
работи за 2011 г. за текущи разходи.
(2) Средствата по ал. 1 да се осигурят по 
реда на чл. 34, ал. 1 от Закона за устройството 
на държавния бюджет чрез преструктуриране 
на разходите по централния бюджет за 2011 г.
Чл. 2. Министърът на финансите по пред­
ложение на министъра на вътрешните работи 
да извърши налагащите се от чл. 1, ал. 1 
промени по бюджета на Министерството на 
вътрешните работи за 2011 г.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението се 
възлага на министъра на финансите и минис­
търа на вътрешните работи. 
§ 3. Постановлението влиза в сила от 
7 декември 2011 г. 
За министър-председател: 
Цветан Цветанов
За главен секретар на Министерския съвет: 
Галина Маринска
13077